da en en en fr de da id da nb da da da da da da da da da da da da da da da da da da da da da en en
Kendsgerningerne kan ikke skjules: 1. holdets kastere blev hamret ud og Jønsson fik en bule i taget - Svanholm Cricketklub
Lørdag d. 9. maj 2015 kl. 14:43 af Henrik Pfaff
Det er muligt at førsteholdets kastere mente, at de kunne skjule sig i lyset af, at Live scoren ikke virkede ude på AB til den sidste T 20 kamp og ikke få deres øst-vest-kort-lang- kastning eksponeret for omverdenen . Men den går ikke. Nu ligger skemaet omsider inde på DCF’s side og det er rædselslæsning hvad angår vores kastning.
Gærdespillet var der ikke noget i vejen med. Vi lavede 174 på de 20 overe for 5. Det burde være rigeligt. Hamid Shah 51 på 34 bolde, Zameer Khan 34 på 34 bolde og Mads Henriksen 29 på 18.
De første to ABere var ude for 6, men så ramlede det hele. Der blev kastet i øst og vest, oftest umanerligt kort. Den stakkels keeper kan ikke nå ud i tredje legslip og der var hele 25 ekstra.
Det hele endte som et billede på kastningen. Mads Henriksen skulle kaste sidste over, da AB manglede 6 og startede med en udenom i legsiden ved siden af gærdespillerens hoved til fire byes.
Saif Ahmed var den eneste retfærdige med 3/20 på 4 overe – de øvrige kørte med omkring 10 pr. over eller mere.
AB havde ikke vundet en kamp forud for denne.
Vi skal spille T 20 finale mod Skanderborg d. 25. maj på egen bane. Forhåbentlig prøver kasterne at gøre sig umage
De mange seksere røg konstant ud på parkeringspladsen og Jørgen Jønsson kunne ”glæde sig” over en stor bule i taget.
Selvom 2. holdet lige som 1 holdet havde vundet sin serie inden søndagens kamp mod KB II tog de kampen seriøst. KB startede med 89/7. Det klarede Hassan Rashid, der har haft en strålende sæsonstart, nærmest alene og lavede 64 not out. 2/13 til Zahid Shah og 2/22 til Hassan Rashid.
Vi må have Hassan Rashid med igen. Efter at være gået løbet ud uden at modtage en bold i første kamp
er det bare gået derud med overbevisende spil
Det er sjældent at den tilbageværende medlem af Chawla familien Rocky bliver afbilledet så vi griber lejligheden
Efter 3-4 måneder i Pakistan og nygift vendte Zeshan Khan tilbage med god længde og præcision
2. holdet skal møde Fredericia i T 20 finalen i serie 2 hjemme. DCF foreslår, at kampen spilles samme dag – altså d. 25. maj – som 1. holdets finale. Det kræver dog, at Fredericia er indforstået.
Endelig spillede 3. holdet noget så interessant som uafgjort mod APMCC og dermed glippede seriesejren.
Vi startede takket være anfører Shakil Ahmed 44 og Toke Larsens 32 med 125/6.
Nabel Asghar snuppede et kanongreb på modstandernes bedste mand, den tidligere esbjerg-spiller Craig Knight, men APM havde endnu en god spiller. Da kampens sidste bold skulle kastes var stillingen 125-125 – og Shakils bold blev ikke ramt, så 1 turnerinngspoints til begge parter. Så dermed endte 3. holdet på 3. pladsen i serien.
Lilleputterne har haft en imponerende sæsonstart med kanonsejre over Køge og Ishøj, som vi tabte til indendørs. 131 – 16 over Køge og 156 - 34 over Ishøj. Musa Mahmood og Ali Malik begge gange i top.
Musas far Sonny, der er kasserer i Albertslund, havde en god dag, da vi spillede i Ishøj. Hans kone havde født en ny mandlig cricketspiller - ja det varer en seks år – og han nåede også at overvære at hans søn Musa blev trukket, da han havde lavet 50 og spillet så flot, så flot. En teknik, som han har opnået takket være hårdt arbejde med Jørgen Jønsson. Nok en spiller af Mahmood-familien Abdullah optræder med sine spinnere på lilleputholdet
Den kommende weekend spiller 2. holdet lørdag ude mod Albertslund og 3,. holdet søndag hjemme mod Malmøhus .
1. holdet afarter først d 17. maj, da adskillige af spillerne den kommende weekend er med landsholdet til T-20 kvalifikationsturnering i Jersey.